
DR.31.3.2015                                                                           25 

 

 

 

kesan ataupun kenaikan ini kerana kos kehidupan untuk pensioner-pensioner juga 
meningkat. Saya harap pihak kerajaan dapat melihat perkara ini. Terima kasih.  

 Tuan Pengerusi [Datuk Seri Dr. Ronald Kiandee]: Ya, Yang Berhormat Kuala 
Selangor.  

 

11.49 pg. 

 Dato’ Haji Irmohizam bin Haji Ibrahim [Kuala Selangor]: Terima kasih Tuan 
Pengerusi kerana mengizinkan saya untuk mengambil bahagian dalam perbahasan Rang 
Undang-undang Perbekalan Tambahan (2014) 2015.  

 Tuan Pengerusi, saya ingin merujuk kepada Butiran B.7 – Jabatan Perkhidmatan 
Awam.   

■1150 

Saya juga tertarik untuk membincangkan Maksud B.7 yang mana saya ingin 
fokuskan kepada masalah salah laku penjawat awam. Tuan Pengerusi, saya melihat isu ini 
tidak boleh dipandang remeh, apatah lagi ia mencemarkan kredibiliti dan juga reputasi 
kerajaan yang memerintah. Malah, saya juga pernah menyatakan mengenai hal ini dalam 
beberapa penulisan media pada 7 Januari 2015 yang lalu. Tuan Pengerusi, sudah sampai 
masanya undang-undang berkaitan salah laku dalam kalangan penjawat awam perlu 
digubal bagi membolehkan masalah ketirisan dan pembaziran dalam pengendalian 
kewangan agensi kerajaan seperti mana didedahkan dalam Laporan Ketua Audit Negara.  

 Ada pandangan mengatakan peruntukan sedemikian penting bagi mengambil 
tindakan ke atas mana-mana penjawat awam yang tidak amanah serta sambil lewa dalam 
menjalankan tugas tetapi dalam kebanyakan situasi, tidak dapat dikenakan tuduhan di 
bawah undang-undang rasuah dan juga penyelewengan secara langsung. Tuan Pengerusi, 
saya merujuk kepada negara Australia dan juga Hong Kong yang telah memperkenalkan 
peruntukan salah laku khusus untuk mendakwa penjawat awam yang tidak menjalankan 
tugas dengan amanah seperti yang diharapkan oleh kerajaan pemerintah di Australia dan 
juga Hong Kong.  

 Laporan media bertarikh 14 November yang lalu, menunjukkan sebanyak 4,693 
laporan berkaitan salah laku rasuah membabitkan penjawat awam diterima oleh SPRM 
dalam tempoh lima tahun ini. Saya sudah tentu ingin maklumkan juga kerajaan sudah pasti 
harus memberikan perhatian yang serius mengenai ketirisan dan salah laku berhubung 
pendedahan Laporan Ketua Audit Negara. Selain keperluan untuk memasukkan kesalahan 
ini di bawah Akta SPRM 2009, JPA juga harus memainkan peranan dalam memerangi 
masalah ini, memandangkan kita memerlukan satu pendekatan yang holistik dan 
menyeluruh untuk memerangi masalah ini sehingga akar umbinya dan dalam usaha untuk 
memastikan setiap usaha yang dilakukan oleh penjawat awam mencapai sasaran yang 
dikehendaki oleh pemerintah dan juga Kerajaan Persekutuan.  

 Kita tidak boleh sama sekali kompromi dalam soal misconduct in public office demi 
kepentingan generasi yang akan datang. Keseluruhannya, saya sekali lagi mengucapkan 
berbanyak-banyak terima kasih dan saya mohon berharap agar pihak kerajaan dapat 
mempertimbangkan cadangan. Terima kasih.   

 Tuan Pengerusi [Datuk Seri Dr. Ronald Kiandee]: Yang Berhormat Tenom. 

 

11.52 pg. 

 Datuk Raime Unggi [Tenom]: Terima kasih Tuan Pengerusi. Saya ingin 
menyentuh B.7 - Jabatan Perkhidmatan Awam. Saya ingin mengemukakan satu isu yang 
mana pada tahun ini, adakah benar JPA akan tidak menyambung kontrak 50,000 orang 
kakitangan awam selepas 31 Disember pada tahun ini? Kalaulah benar, saya ingin melihat 
apakah implikasi yang buruk yang akan berlaku kepada politik ekonomi dan juga sosial 
Tuan Pengerusi seperti mana yang telah dilaporkan dalam satu akhbar, news portal 
Malaysia Gazette pada 27 Mac pada tahun ini?  



kesan ataupun kenaikan ini kerana kos kehidupan untuk pensioner-pensioner juga meningkat. Saya harap pihak kerajaan dapat melihat perkara ini. Terima kasih. Tuan Pengerusi [Datuk Seri Dr. Ronald Kiandee]: Ya, Yang Berhormat Kuala Selangor. 11.49 pg. Dato' Haji Irmohizam bin Haji Ibrahim [Kuala Selangor]: Terima kasih Tuan Pengerusi kerana mengizinkan saya untuk mengambil bahagian dalam perbahasan Rang Undang-undang Perbekalan Tambahan (2014) 2015. Tuan Pengerusi, saya ingin merujuk kepada Butiran B.7- Jabatan Perkhidmatan Awam. #1150 Saya juga tertarik untuk membincangkan Maksud B.7 yang mana saya ingin fokuskan kepada masalah salah laku penjawat awam. Tuan Pengerusi, saya melihat isu ini tidak boleh dipandang remeh, apatah lagi ia mencemarkan kredibiliti dan juga reputasi kerajaan yang memerintah. Malah, saya juga pernah menyatakan mengenai hal ini dalam beberapa penulisan media pada 7 Januari 2015 yang lalu. Tuan Pengerusi, sudah sampai masanya undang-undang berkaitan salah laku dalam kalangan penjawat awam perlu digubal bagi membolehkan masalah ketirisan dan pembaziran dalam pengendalian kewangan agensi kerajaan seperti mana didedahkan dalam Laporan Ketua Audit Negara. Ada pandangan mengatakan peruntukan sedemikian penting bagi mengambil tindakan ke atas mana-mana penjawat awam yang tidak amanah serta sambil lewa dalam menjalankan tugas tetapi dalam kebanyakan situasi, tidak dapat dikenakan tuduhan di bawah undang-undang rasuah dan juga penyelewengan secara langsung. Tuan Pengerusi, saya merujuk kepada negara Australia dan juga Hong Kong yang telah memperkenalkan peruntukan salah laku khusus untuk mendakwa penjawat awam yang tidak menjalankan tugas dengan amanah seperti yang diharapkan oleh kerajaan pemerintah di Australia dan juga Hong Kong. Laporan media bertarikh 14 November yang lalu, menunjukkan sebanyak 4,693 laporan berkaitan salah laku rasuah membabitkan penjawat awam diterima oleh SPRM dalam tempoh lima tahun ini. Saya sudah tentu ingin maklumkan juga kerajaan sudah pasti harus memberikan perhatian yang serius mengenai ketirisan dan salah laku berhubung pendedahan Laporan Ketua Audit Negara. Selain keperluan untuk memasukkan kesalahan ini di bawah Akta SPRM 2009, JPA juga harus memainkan peranan dalam memerangi masalah ini, memandangkan kita memerlukan satu pendekatan yang holistik dan menyeluruh untuk memerangi masalah ini sehingga akar umbinya dan dalam usaha untuk memastikan setiap usaha yang dilakukan oleh penjawat awam mencapai sasaran yang dikehendaki oleh pemerintah dan juga Kerajaan Persekutuan. Kita tidak boleh sama sekali kompromi dalam soal misconduct in public office demi kepentingan generasi yang akan datang. Keseluruhannya, saya sekali lagi mengucapkan berbanyak-banyak terima kasih dan saya mohon berharap agar pihak kerajaan dapat mempertimbangkan cadangan. Terima kasih. Tuan Pengerusi [Datuk Seri Dr. Ronald Kiandee]: Yang Berhormat Tenom. 11.52 pg. Datuk Raime Unggi [Tenom]: Terima kasih Tuan Pengerusi. Saya ingin menyentuh B.7- Jabatan Perkhidmatan Awam. Saya ingin mengemukakan satu isu yang mana pada tahun ini, adakah benar JPA akan tidak menyambung kontrak 50,000 orang kakitangan awam selepas 31 Disember pada tahun ini? Kalaulah benar, saya ingin melihat apakah implikasi yang buruk yang akan berlaku kepada politik ekonomi dan juga sosial Tuan Pengerusi seperti mana yang telah dilaporkan dalam satu akhbar, news portal Malaysia Gazette pada 27 Mac pada tahun ini?.